Bliss @ Yzer is 'n ruim en smaakvol versierde selfsorgwoonstel langsaan die eienaar se huis in Yzerfontein. Die woonstel het 'n gedeeltelike see-uitsig en is sentraal geleë naby verskeie geriewe en besienswaardighede in Yzerfontein.
Dié woonstel het slaapplek vir 2 gaste en beskik oor 1 slaapkamer, 1 badkamer en 'n kombuisie en leefarea. Die slaapkamer het 'n dubbelbed en 'n en suite-badkamer met 'n bad en 'n stort.
Die eenheid het 'n yskas-vrieskas, mikrogolfoond, ketel, broodrooster, eetgerei en breekware. Daar is 'n eetkamertafel met sitplek vir 2 mense. Die leefarea bied toegang tot 'n patio en 'n tuinarea met 'n tafel en stoele geskik vir 2 mense en 'n Weber.